
English-Language  Abstract 

The  present  paper,   intended  for  a  Scandinavian  general    public, 
is  a  Danish-language,  broader,  and  nontechnical   version  of  the  simul- 
taneous  English-language  Faculty  Working  Paper  "The  Mix  of  the  Mixed 
Economy--A  Cross-Country  Perspective". 

The  present  paper  begins  by  describing  some  dimensions  of  the 
mix  of  the  mixed  economy.     Each  displays  considerable  variation 
among  OECD  countries.     Such  variation  is  then  used  to  do  a  cross-country 
regression  analysis  of  the  effects  of  the  size  of  government  upon 
inflation,  participation  rate,  hours  per  worker,  overall   labor  supply, 
gross  saving,  and  growth.     As  for  the  effect  upon  the  underground 
economy,  tindings  by  others  are  briefly  summarized. 

The  paper  closes  by  seeing  its  findings   in  the  context  of 
demand-side  versus  supply-side  economics. 

I.   INDLEDNING 

Men  står  vi  i  gruvan  under  jord 
eller  sår  vi  på  Skånes  slatt, 
så  formår  vi  dock  liktydiga  ord 
om  det  som  ar  riktigt  och  ra'tt. 

Ljunghill  (1975) 

1 .  Sverige  som  yderpunkt 

Schumpeter  (1942)  ventede,  at  selve  kapitalismens  økonomiske 
sukces  ville  underminere  de  samfundsinstitutioner,  som  beskyttede 
den,  først  og  fremmest  en  talstærk  klasse  af  små  selvstændige  er- 
hvervsdrivende. Han  skulle  få  mere  ret  i  Sverige  end  i  andre  ka- 
pitalistiske lande. 

Svensk  industri  blev  tidligt  domineret  af  virksomheder  i  verdens- 


format.  Sådanne  foretagender  kunne  møde  hårdt  lønpres  med  innovation 
og  rationalisering,  der  lå  udenfor  småvirksomheders  rækkevidde,  og 
storforetagendernes  dominans  steg  yderligere.  Eliasson  (1988:  163) 
viser,  at  de  fire  største  (Volvo,  Electrolux,  ASEA  og  Ericsson)  i  1980 
skabte  22  procent  af  svensk  industris  forædl  i ngsværdi --mere  end  dobbelt 
så  høj  en  procent  som  i  1950. 

Den  arbejdskraft,  som  blev  overflødig  ved  rationalisering  og  ved 
lukning  af  småvirksomheder,  blev  absorberet  af  en  hastigt  voksende  offent- 
lig sektor,  som  producerede  boliger,  børnepleje,  sygepleje  og  uddan- 
nelse og  som  administrerede  stadig  større  indkomstoverførsler.  Men 
under  44  års  socialdemokratisk  styre  ekspanderede  den  offentlige  sektor 
aldrig  i  form  af  nationalisering  af  industrivirksomheder. 

2.  Blandingsforholdets  dimensioner 

Den  blandede  økonomis  blandingsforhold  mellem  privat  og  offent- 
lig aktivitet  har  adskillige  dimensioner,  og  hver  af  dem  udviser  en 
betydelig  variation  mellem  OECD-landene.  Men  variationens  ene  yder- 
punkt er  ganske  rigtigt  altid  Sverige  (tæt  fulgt  af  Danmark)  og  dens 
andet  yderpunkt  altid  Japan. 

Lad  os  begynde  med  at  kortlægge  nogle  dimensioner. 

3.  Det  offentlige  som  arbejdsgiver 

For  1980-1986  rapporterer  OECD  (1988b:  38)  offentlig  beskæf- 
tigelse i  procent  af  total  beskæftigelse: 

Sverige  32.2 

Danmark  29.9 

EF  17.1 

USA  16.2 

Schweiz  11.0 

Japan  6.6 

Her  spænder  variationen  altså  særligt  vidt. 

4.  Det  offentlige  som  indkomstomfordel  er 

For  1980-1986  rapporterer  OECD  (1988b:  63)  sociale  indkomst- 
overførsler i  procent  af  bruttonationalprodukt  : 

Sverige   18.3 
EF       18.2 

Danmark  17.0 

Schweiz  13.3 

USA  11.3 

Japan  10.9 

Her  spænder  variationen  ikke  nær  så  vidt.  Social  sikring 
er  akcepteret  i  alle  fremskredne  lande. 

5.  Det  offentlige  som  producent 

Indkomstoverførsler  er  som  vi  ved  ingen  bestanddel  af 
bruttonationalproduktet.  Men  en  meget  vigtig  bestanddel  af  det 
er  offentligt  forbrug,  altså  det  offentliges  produktion 
af  boliger,  børnepleje,  sygepleje,  uddannelse  etc.  For  1980-1986  rappor- 
terer OECD  (1988b:  62)  sådant  offentligt  forbrug  i  procent  af  bruttona- 
tionalprodukt: 

Sverige  28.3 
Oanmark  26.5 
EF         18.9 

USA  18.1 
Schweiz  13.1 
Japan     9.9 

Adderer  vi  sociale  indkomstoverførsler,  offentligt  forbrug, 
subsidier,  rentebetalinger  og  kapitaldannelse,  får  vi  de  samlede 
offentlige  udgifter,  og  de  skulle  jo  gerne  finansieres  af  offent- 
lige indtægter. 

6.  Det  offentlige  som  skatteopkræver 

For  1980-1986  rapporterer  OECD  (1988b:  64)  offentlige  ind- 
tægter i  procent  af  bruttonationalprodukt: 


Sverige 

59.2 

Danmark 

54.2 

EF 

43.2 

Schweiz 

33.9 

USA 

31.1 

Japan 

29.8 

7.  Regressionsanalyse  af  ti  OECD-lande 

Den  betydelige  variation  af  blandingsforholdet  mellem  OECD- 
landene  frister  os  til  at  undersøge  blandingsforholdets  mulige 
virkninger  på  inflation,  arbejdsudbud,  opsparing  og  vækst.  Lad 
os  se  lidt  nøjere  på  ti  fremskredne  OECD-lande  langs  Atlanterha- 
vet og  Stillehavet:  Australien  (A),  Canada  (CND),  Danmark  (DK), 
Frankrig  (F),  Forbundsrepublikken  Tyskland  (D),  Japan  (J), 
Sverige  (S),  Schweiz  (CH),  United  Kingdom  (UK),  og  USA  (US).  De 
tal,  vi  skal  bruge,  er  samlet  i  tre  tabeller  i  vort  appendiks. 

Vi  begynder  med  blandingsforholdets  virkning  på  inflation. 


II.   OFFENTLIG  BESKÆFTIGELSE  OG  INFLATION 


1 .  Figur  1 

i 

Vi  bruger  de  to  spalter  af  Tabel  I  til  i  dobbeltlogaritmisk 
målestok  at  tegne  inflationstakt  som  funktion  af  offentlig  beskæf- 

tigelse.  Elasticiteten  af  den  første  m.  h.  t.  den  sidste  viser 
sig  at  være  0.7446:  Et  land  med  en  1  procent  højere  offentlig 
beskæftigelse  skulle  altså  have  en  0.7446  procent  højere  infla- 
tionstakt.  Regressionen  er  meget  vellykket:  elasticiteten  er 
statistisk  signifikant.  Er  den  plausibel? 

2.  Fortolkning 

Private  virksomheder  producerer  for  et  marked,  ofte  et 
internationalt  marked  med  en  prisfølsom  efterspørgsel.  Private 
virksomheder  kan  gå  fallit  eller  flytte  udenlands,  hvis  de  hjem- 
lige lønkrav  bliver  for  strenge. 

I  medfør  af  loven  producerer  den  offentlige  sektor  offent- 
lige goder,  som  modtagerne  har  krav  på:  orden  skal  opretholdes, 
småbørn  passes,  syge  kureres,  unge  uddannes  etc.  Den  offent- 
lige sektor  kan  hverken  gå  fallit  eller  flytte  udenlands. 
Derimod  kan  den  altid  beskatte  og  låne.  Den  offentlige  sektor 
har  derfor  mindre  modstandskraft  overfor  lønkrav  end  den  private. 

Sverige  er  et  grelt  eksempel.  Offentligt  ansatte  svenskere 
fik  i  halvfjerdserne  strejkeret  og  blev  i  firserne  mere  militante 
Indtil  1975  plejede  svenske  lønforhandlinger  at  begynde  i 

den  private  sektor.  Men  efter  1975  lærte  lønmodtagerorganisationerne 
at  følge  den  mindste  modstands  princip  og  begynde  med  den  offentlige 
sektor,  som  altså  blev  lønfører. 

En  dybere  forståelse  af  det  offentliges  rolle  som  lønfører  får 
vi  ved  at  betragte  det  offentliges  interne  lønforskelle.  De  er  snævrere 
end  de  private.  I  lønskalaens  øverste  ende  betaler  det  offentlige 
altså  mindre  end  det  private  erhvervsliv.  Resultatet  er,  at  staten 
har  svært  ved  at  holde  på  sine  ingeniører,  datamatikere,  skatteeks- 
perter, professorer  og  piloter.  I  lønskalaens  modsatte  ende  betaler 
det  offentlige  bedre  end  det  private  erhvervsliv.  Her  har  det  private 
erhvervsliv  svært  ved  at  holde  på  sine  bedste  faglærte  arbejdere. 
Resultatet  er  lønglidning. 

Lad  os  derpå  se  på  blandingsforholdets  virkning  på  arbejds- 
udbudet. 


III,   SKAT  OG  ARBEJDSUDBUD 


1 .  Skattebyrde 


Lad  lønmodtagere  have  hverken  penge-  eller  skatteillusioner, 

I  så  fald  vil  realindkomst  efter  skat  blive  afgørende  for  deres 
arbejdsudbud.  Direkte  og  indirekte  skatter  vil  have  samme  virk- 
ning på  realindkomst  efter  skat:  En  proportional  indkomstskat  på  s 
procent  vil  formindske  den  ved  at  formindske  pengelønnen  med  s  procent  ved 
uforandrede  priser.  En  moms  på  s   procent  vil  formindske  den  ved  at 
forhøje  alle  priser  med  s   procent  ved  uforandret  pengeløn. 

Når  vi  tager  de  indirekte  skatter  med  i  skattebyrden,  er  denne 
ikke  nær  så  progressiv  som  indkomstskatten.  Så  lad  os  simpelthen 
med  "skattebyrde"  mene  offentlige  indtægter  i  procent  af  bruttona- 
tionalprodukt.  Vil  en  sådan  skattebyrde  påvirke  arbejdsudbudet? 

2.  Arbejdsudbud 

Arbejdsudbud  har  to  dimensioner:  Hvor  stor  en  brøkdel  af  befolkningen 
mellem  15  og  64  arbejder,  og  hvor  længe  arbejder  den?   Den  første 
dimension  måles  af  OECD  som  arbejdsstyrke  divideret  med  befolkning 
mellem  15  og  64.  Den  anden  dimension  måles  af  ILO  som  timer  pr. 
uge  divideret  med  arbejdsstyrke.  Multiplicerer  vi  disse  to  dimen- 
sioner med  hinanden,  forsvinder  arbejdsstyrken  og  efterlader  det 
totale  arbejdsudbud  defineret  som  timer  pr.  uge  divideret  med  befolk- 
ning mellem  15  og  64. 

3.  Figur  2:  Arbejdsudbudets  første  dimension 

Vi  bruger  første  og  fjerde  spalte  af  Table  II  til  i  dobbelt- 
logaritmisk målestok  at  tegne  erhvervsdeltagelse  som  funktion  af 
skattebyrde.  Elasticiteten  af  den  første  m.  h.  t.  den  sidste  viser 
sig  at  være  0.1161:  Et  land  med  en  1  procent  højere  skattebyrde 
skulle  altså  have  en  0.1161  procent  højere  erhvervsdeltagelse. 
Men  regressionen  er  ikke  vellykket.  Elasticiteten  er  lille  og 
ikke  signifikant  forskellig  fra  nul.  Hvorfor  ikke? 

4.  Fortolkning 

Sagen  er  jo  den,  at  indkomst  og  fritid  er  substitutter.  Jo 
højere  skattebyrde, desto  mindre  bidrager  en  ekstra  forsørger  til 
realindkomst  efter  skat  og  er  måske  ikke  umagen  værd:  substitu- 
tionsvirkningen  er  negativ.  På  den  anden  side  har  husholdningen 
ved  højere  skattebyrde  mindre  råd  til  alting,  også  til  fritid, 
og  en  ekstra  forsørger  ville  lindre  trykket:  indkomstvirkningen 
er  positiv. 

Substitutions-  og  indkomstvirkning  trækker  altså  i  hver  sin 
retning.  Deres  nettovirkning  kan  være  meget  lille  og  gå  i  begge 

retninger.  I  Figur  2  er  den  lille  og  går  i  positiv  retning: 
Indkomstvirkningen  vinder.  Dette  resultat  er  i  god  overensstem- 
melsemel se  med,  hvad  Aaron  og  Pechman  (1881:  2)  og  Bosworth 
(1984:  142-143)  rapporterede  om  kvinders  erhvervsdeltagelse 
i  USA. 

5.  Figur  3:  Arbejdsudbudets  anden  dimension 

Vender  vi  os  til  arbejdsudbudets  anden  dimension,  har  vi 
ikke  andre  internationale  data  om  arbejdstid  end  dem,  der  offent- 
liggøres af  det  internationale  arbejdsbureau  ILO,  og  de  er  ikke 
af  samme  kvalitet  som  OECD-data.  For  nogle  lande  angives  betalte 
timer,  for  andre  faktisk  arbejdede  timer.  Ni  af  vore  lande  angiver  alt 
arbejde  udenfor  landbruget  men  Danmark  kun  arbejde  i  industrien, 
altså  kun  28  procent  af  alt  arbejde.  Vi  må  nøjes  med  de  data, 
vi  kan  få. 

Vi  bruger  anden  og  fjerde  spalte  af  Tabel  II  til  i  dobbeltlo- 
garitmisk målestok  at  tegne  arbejdstid  pr.  arbejder  som  funktion 
af  skattebyrde.  Elasticiteten  af  den  første  m.  h.  t.  den  sidste 
viser  sig  at  være  -0.07782:  Et  land  med  en  1  procent  højere 
skattebyrde  skulle  altså  have  en  0.07782  procent  kortere  arbejdstid 

pr.  arbejder.  Men  heller  ikke  denne  regression  er  vellykket: 
Elasticiteten  er  endnu  mindre  end  før  og  ikke  signifikant  forskellig 
fra  nul . 

6.  Fortolkning 

Indkomst  og  fritid  er  stadig  substitutter.  Jo  højere  skattebyrde, 
desto  mindre  bidrager  en  ekstra  arbejdstime  til  realindkomst  efter  skat 
og  måske  ikke  nok:  substitutionsvirkningen  er  igen  negativ.  På  den 
anden  side  har  husholdningen  ved  en  højere  skattebyrde  mindre  råd 
til  alting,  også  fritid,  og  en  ekstra  arbejdstime  ville  lindre  trykket: 
indkomstvirkningen  er  igen  positiv.  Igen  trækker  substitutions-  og 
indkomstvirkning  i  hver  sin  retning,  men  denne  gang  vinder  substitutions' 
virkningen.  I  Figur  3  er  nettovirkningen  lille  men  går  i  negativ 
retning.  Dette  resultat  er  i  god  overensstemmelse  med,  hvad  Hausman 
(1981)  og  Fullarton  (1982)  har  fundet  om  mænds  arbejdstid  i  USA. 

7.  Figur  4:  Totalt  arbejdsudbud 

Vi  bruger  tredje  og  fjerde  spalte  af  Tabel  II  til  i  dobbeltloga- 
ritmisk målestok  at  tegne  arbejdstid  pr.  næse  som  funktion  af  skatte- 

byrde.  Elasticiteten  af  den  første  m.  h.  t.  den  sidste  viser  sig 
at  være  0.03760:  Et  land  med  en  1  procent  højere  skattebyrde  skulle 
altså  have  en  0.03760  procent  længere  arbejdstid  pr.  næse.  Regres- 
sionen er  absolut  ikke  vellykket.  Denne  elasticitet  er  vor  mindste, 
er  ikke  signifikant  forskellig  fra  nul  og  forbavser  os  egentlig  ikke, 
Nettovirkningerne  i  Figur  2  og  3  var  små  og  gik  i  hver  sin  retning. 
Nettovirkningen  i  Figur  4  er  selv  en  nettovirkning  af  de  små  og  de- 
likate nettovirkninger  i  Figur  2  og  3. 

Vi  vender  os  til  blandingsforholdets  virkning  på  opsparingen. 


IV.   SKAT  OG  OPSPARING 


1 .  Figur  5 

Vi  bruger  første  og  tredje  spalte  af  Tabel  III  til  i 
dobbeltlogaritmisk  målestok  at  tegne  bruttoopsparing  som  funktion 
af  skattebyrde.  Elasticiteten  af  den  første  m.  h.  t.  den  sidste 
viser  sig  at  være  -0.6073:  Et  land  med  en  1  procent  højere  skat- 
tebyrde skulle  altså  have  en  0.6073  procent  lavere  bruttoopspa- 

ring.  Regressionen  er  vellykket:  Elasticiteten  er  statistisk 
signifikant.  Er  den  også  økonomisk  rimelig? 

2.  Makroøkonomisk  fortolkning 

To  så  i  øvrigt  forskellige  forfattere  som  Sir  James  Steuart 
(1767)  og  Adam  Smith  (1776)  var  enige  om,  at  stater  ikke  sparer. 
Sidstnævnte  sagde  det  kortest:  "[Kings  and  ministers]  are  them- 
selves always,  and  without  exception,  the  greatest  spendthrifts 
in  the  society."  Gælder  det  stadig  to  århundreder  senere? 

Ifølge  OECD  (1988b:  64)  gælder  det  ialtfald  for  1980-1986 
og  for  ni  af  vore  ti  lande,  at  staten  møder  med  negativ  opspa- 
ring i  form  af  et  budgetunderskud.  Kun  Schweiz  møder  med  budgetover- 
skud. 

Ikke  alene  sparer  staten  ikke  selv,  den  kan  også  friste  private 
til  ikke  at  gøre  det.  Den  simple  kendsgerning  [Modigliani  (1988: 
16)],  at  faktorindkomst  tørrer  ud  med  alderen,  er  vel  det  vigtigste 
private  opsparingsmotiv.  Social  sikring  fjerner  dette  motiv. 
Træder  så  en  statsopsparing  i  stedet  for  den  udeblevne  private 
opsparing?  Det  kommer,  som  Feldstein  (1974)  viste,  ganske  an  på, 
hvordan  social  sikring  finansieres. 

Et  rent  aktuarisk  forsikringsprincip  ville  kræve  præmier  ind- 
betalt i  en  fond,  som  ville  blive  anbragt  i  rentebærende  aktiver. 
En  pensionist  ville  modtage  en  annuitet,  hvis  størrelse  ville  bero 
på  størrelsen  af  de  præmier,  han  havde  indbetalt,  og  på  den  forrent- 
ning, de  havde  indtjent.  Ganske  som  private  forsikringspræmier 
ville  de  offentlige  opspares.  Statsopsparing  ville  træde  i  stedet 
for  den  udeblevne  private  opsparing.  Det  var  sådanne  rent  aktuariske 
forsikringsprincipper,  som  foresvævede  Bismarck  i  1889  og  Roosevelt 
i  1935,  da  henholdsvis  Tyskland  og  USA  fik  social  sikring. 

Det  modsatte  princip  går  under  det  træffende  navn  "pay  as  you  go". 
Her  opkræves  præmier  i  form  af  en  lønskat,  hvis  provenu  straks  samme 
år  betales  ud  som  annuiteter  i  form  af  indkomstoverførsler.  Løbende 
præmier  er  simpelthen  lig  løbende  annuiteter.  Ingen  fond  opsamles,  og 
ingen  statsopsparing  træder  i  stedet  for  den  udeblevne  private  opsparing, 
Hverken  Tyskland  eller  USA  holdt  fast  ved  det  oprindelige  aktuariske 
forsikringsprincip  men  endte  med  pay  as  you  go. 

Betyder  forskellen  noget?  Kotlikoff  (1987:  4,  415)  anslår, 
at  under  sociale  sikringsordninger  af  den  størrelsesorden,  der  er  al- 
mindelig i  fremskredne  lande,  betyder  pay  as  you  go  et  20-30  procent 
mindre  kapitalforråd,  end  et  rent  forsikringsprincip  ville  have  mulig- 

gjort. 

Vi  skal  lige  nævne,  at  social  sikring  i  Japan,  Schweiz 
og  Sverige  indebærer  betydelige  fondsoplægninger — og  lægge 
mærke  til,  at  alle  tre  lande  ligger  over  vor  regressionslinje 
i  Figur  5. 

3.  Mi  kroøkonomi  sk  fortolkning 

Lad  os  betragte  en  sparer  og  en  virksomhed  under  inflation 
og  beskatning.  Lad  nominalrenten  være  n  og  skattesatsen  s.  Så 
vil  en  sparers  renteafkast  efter  skat  være  (1  -  s)n.     Lad  infla- 
tionstaken  være  i.  Så  vil  renteafkastet  efter  skat  og  efter 
inflation  være  realrenten  efter  skat 

x  =  ( 1  -  s)n   -  i 

2 
Denne  definition  udtrykker  den  såkaldte  Feldsteineffekt 

(1976)  og  siger  noget  vigtigt  om  kombinationen  af  inflation 

og  beskatning.  Antag,  at  vor  sparer  hverken  har  penge-  eller 

skatteillusioner,  så  er  hans  opsparing  alene  en  funktion  af 

hans  realrente  efter  skat,  r.  En  højere  skattesats  s   vil 

sænke  1  -  s,  så  hvis  r  skal  forblive  den  samme,  må  ( 1  -  s)n   forblive 
den  samme  og  nominalrenten  n   altså  være  omvendt  proportional  med 


to 

<u 

^ 
■H 

CO 

^         1  -  s.  Lad  for  eksempel  inflationstakten  være  i  =  0.07,  nominalren- 
>h 

^         ten  n  =   0.20,  skattesatsen  s  =  0.40  og  realrenten  efter  skat  altså 

o 

| 

§>        r  =  0.05.  Lad  dernæst  skattesatsen  stige  til  s  =  0.60.  Hvis  real- 
ts 3 

Q  renten  efter  skat  skal  forblive  r  =  0.05,  må  nominalrenten  stige 

CO  3 

•H 

til  n   =  0.30.  En  matematiker  ser  straks,  at  nominalrenten  n   må  gå 
m         mod  uendelig,  når  s   går  mod  1  og  1  -  s  altså  går  mod  nul.  Udtrykt 
på  jævnt  dansk  vil  sparerens  forrentningskrav  stige  meget  hastigt 
med  stigende  skattesats. 

I  denne  leg  kan  en  virksomhed  slet  ikke  være  med.  En  virksom- 
hed låner,  indtil  dens  realrente  efter  skat  er  lig  med  produktionens 
rentabilitet  efter  skat.  Jo  højere  skattesats  desto  mindre  rentabi- 
litet efter  skat.  Jo  højere  skattesats  desto  mindre  realrente  efter 
skat  har  virksomheden  råd  til  at  betale  for  sit  lån.  Virksomheden 
kan  altså  ikke  imødekomme  sparerens  forrentningskrav.  Realrenten 
efter  skat  må  gå  ned  og  spareren  må  spare  mindre.  Figur  5  stem- 
mer altså. 

Lad  os  ti  1  sidst  se  på  blandingsforholdets  virkning  på  væksten. 

V,   SKAT  OG  VÆKST 


1 .  Figur  6 

Vi  bruger  anden  og  tredje  spalte  af  Tabel  III  til  i 
dobbeltlogaritmisk  målestok  at  tegne  det  reale  bruttonationalpro- 
dukts vækstrate  i  procent  pro  anno  som  funktion  af  skattebyrde. 
Elasticiteten  af  den  første  m.  h.  t.  den  sidste  viser  sig  at  være 
-0.8724:  Et  land  med  en  1  procent  højere  skattebyrde  skulle  altså 
have  en  0.8724  procent  lavere  vækstrate.  Regressionen  er  vellykket: 
Elasticiteten  er  statistisk  signifikant.  En  den  også  plausibel? 

2.  Fortolkning 

Nogle  af  vore  tidligere  resultater  kan  hjælpe  os  med  at  for- 
tolke Figur  6. 

For  det  første  er  international  konkurrenceevne  en  forudsætning 
for  en  hoj  vækstrate.  Hvis  som  Figur  1  viser  en  høj  inf lationstakt 
ledsager  en  høj  offentlig  beskæftigelse,  så  vil  som  i  figur  6  en 
lav  vækstrate  ledsage  en  høj  offentlig  beskæftigelse. 

For  det  andet  er  teknisk  fremskridt  den  vigtigste  kilde  til 
økonomisk  vækst.  I  tidlig  nyklassisk  teori  [Solow  (1956)]  faldt 
teknisk  fremskridt  som  manna  fra  himlen.  I  virkelighedens  verden 
må  teknisk  fremskridt  produceres  gennem  forskning  og  produktudvik- 
ling. Forskning  og  produktudvikling  tager  tid  og  er  selv  en  del 
af  den  bruttoinvestering,  som  bruttoopsparingen  finansierer.  Når 
det  tekniske  fremskridt  så  er  produceret,  må  det  indbygges  i  nye 
produktionsmidler,  som  erstatter  de  nu  forældede.  Sådan  indbyg- 
ning og  erstatning  er  en  anden  del  af  den  bruttoinvestering, 
som  bruttoopsparingen  finansierer.  Kort  sagt:  En  høj  bruttoop- 
sparing  er  en  anden  forudsætning  for  en  høj  vækstrate.  Hvis  som 
Figur  5  viser  en  lav  bruttoopsparing  ledsager  en  høj  skattebyrde, 
så  vil  som  i  figur  6  en  lav  vækstrate  også  ledsage  en  høj  skatte- 
byrde. 


VI.   SORT  ØKONOMI 


1 .  Frey-Weck 


Så  meget  om  målelige  virkninger  af  en  høj  skattebyrde.  En 

direkte  måling  af  den  sorte  økonomi  er  efter  sagens  natur  umulig. 
Men  dens  determinanter  og  symptomer  er  målelige,  og  i  to  vigtige 
artikler  har  Frey-Weck  (198.3),  (1984)  målt  dem.  Valget  af  deter- 
minanter og  symptomer  var  ikke  helt  det  samme  i  de  to  artikler, 
men  begge  artikler  undersøgte  17  OECD-lande  1960-1978  og  ordnede 
dem  efter  den  sorte  økonomis  vækst.  Begge  artikler  fandt  Sverige 
i  toppen.  Første  artikel  fandt  USA  i  bunden  og  Schweiz  i  den  ne- 
derste tredjedel.  Anden  artikel  fandt  Japan  og  Schweiz  i  bunden 
og  USA  i  nederste  halvdel. 

2.  Lundager- Schneider 

Lundager-Schneider  (1986)  undersøgte  den  sorte  økonomis  stør- 
relse i  Sverige,  Norge  og  Danmark  og  anvendte  en  mere  traditionel 
metode,  der  går  tilbage  til  Cagan  (1858).  Udgang3punktet  var,  at  den 
sorte  økonomi  finansieres  med  kontanter.  Dens  størrelse  måtte  kunne 
findes  ved  hjælp  af  en  real  pengeefterspørgsel sfunktion,  hvis  uafhæn- 
gige variabler  var  renten,  forbruget,  indkomsten,  betal ingssædvanerne 
og  den  marginale  skattesats.  Lundager-Schneiders  resultat  var,  at 
i  1975-1982  lå  den  sorte  økonomi  i  Sverige  på  mellem  11  og  13  procent 
af  bruttonationalproduktet.   I  Danmark  og  Norge,  hvis  marginale 

skattesatser  var  lavere,  lå  den  lidt  lavere. 

Fundet  med  så  forskellige  metoder  må  Sveriges  topplads  vist 
siges  at  være  robust. 


VII.   SAMMENFATNING  OG  KONKLUSION 


1 .  Undersøgelsens  baggrund 

Siden  Keynes  havde  økonomisk  teori  været  efterspørgselssi- 
deøkonomi: efterspørgselen  ville  altid  skabe  sit  eget  udbud. 
Virksomheder  ville  passivt  tilpasse  deres  produktion  til  den 
til  enhver  tid  herskende  efterspørgsel.  Hvis  den  private  ef- 
terspørgsel var  utilstrækkelig,  måtte  den  suppleres  med  offent- 
lig efterspørgsel.  Trylleformularen  var  multiplikatoren:  Under  et 
balanceret  budget  ville  en  krones  ekstra  offentlig  efterspørgsel 
skabe  en  krones  ekstra  nationalprodukt. 

Både  økonometrisk  måling  og  praktisk  erfaring  bragte  i 
60erne  multiplikatoren  i  miskredit.  Under  inflation  var  den 
ikke  nær  så  stor  som  under  stabilt  prisniveau.  Tiden  var  inde 

til  nytænkning. 

Udbudssideøkonomi  siger,  at  virksomheder  vælger  den 
produktion,  som  til  gældende  realløn,  realrente  og  skattesats 
maksimerer  deres  gevinst.  Det  således  skabte  nationalprodukt 
har  skabt  en  tilsvarende  nationalindkomst.  Sålænge  der  er  lige- 
vægt mellem  opsparing  og  investering,  vil  nationalindkomst  sim- 
pelthen efterspørge  nationalprodukt— og  udbudet  altså  have  skabt 
sin  egen  efterspørgsel.  Supplerende  offentlig  efterspørgsel  er 
ufornøden  og  stimulerer  desuden  inflationen.  Og  under  et 
balanceret  budget  kræver  ekstra  offentlig  efterspørgsel 
ekstra  skatter,  og  skatter  hæmmer  arbejdslyst,  opsparing  og 
vækst. 

Gør  de?  Det  er  her,  vor  lille  undersøgelse  kommer  ind. 

2.  Sammenfatning 

Hvad  først  inflationen  angår,  så  viste  vor  Figur  1  en  klart 
positiv  og  statistisk  signifikant  elasticitet  af  inflationstakt 
m.  h.  t.  offentlig  beskæftigelse. 

Hvad  dernæst  arbejdslyst  angår,  var  vort  billede  mindre  klart, 
I  vore  Figurer  2-4  fandt  vi  elasticiteter  for  erhvervsdeltagelse, 

arbejdsti d  pr.  arbejder  og  arbejdstid  pr.  næse  m.  h.  t.  skattebyrde, 
men  elasticiteterne  var  alle  tre  meget  små  og  ingen  af  dem  signifi- 
kant forskellig  fra  nul. 

Hvad  endelig  opsparing  og  vækst  angår,  så  viste  Figur  5  og  6  klart 
negative  og  statistisk  signifikante  elasticiteter  m.  h.  t.  skattebyrde. 

3.  Konklusion 

Vi  har  ikke  undersøgt  virkningerne  af,  hvad  skatterne  gives  ud 
til.  De  gives  ud  til  offentlige  goder  som  sundhedsvæsen  og  uddannelse. 
Offentlige  goder  kan  have  vigtige  virkninger  på  for  eksempel  arbejds- 
udbud, og  der  kan  gives  glimrende  grunde  til  at  producere  offentlige 
goder. 

Vor  konklusion  kan  kun  være  den  beskedne,  at  man  ialtfald  ikke 
skal  producere  dem  for  efterspørgselens  skyld.  Efterspørgselen 
klarer  sig  nok  endda.  Supplerende  offentlig  efterspørgsel  er  i 
sig  selv  ufornøden.  Den  tilfredsstilles  på  bekostning  af  privat 
efterspørgsel.  Dens  direkte  pris  er  skatter,  men  dens  indirekte 
pris  er  skatternes  virkning  på  arbejdslyst,  opsparing,  vækst  og 
sort  økonomi.  For  politikere  må  det  være  nyttigt  at  kende  ikke 
blot  den  direkte  men  også  den  indirekte  pris. 

NOTER 


*Forfatteren  takker  René  L.  Frey,  Basel,  og  Jon  Vibe-Pedersen, 
Århus,  for  gode  råd  og  Bo  Sandelin,  Gbteborg,  Rolf  G.  H.  Henri ksson, 
og  Lars  Werin,  Stockholm,  og  Lars  Magnusson,  Uppsala,  for  lære- 
rige diskussioner.  Forfatteren  takker  Murray  Simpson,  University 
of  Illinois,  for  beregningsassistance.  For  tilladelse  til  at  bruge 
Lj unghill -epigrammet  takker  forfatteren  Sydsvenska  Dagbladet 
Snåll posten  i  Malmb  og  Sonja  Ljunghill  i  Lund. 

OECD' s  (1988b:  14)  sondring  mellem  "gross  domestic  product"  og 
"gross  national  product"  udviskes  af  Danmarks  Statistiks 
brug  af  ordet  "bruttonationalprodukt"  i  betydningen  "gross  domestic 
product". 


2 
En  klar  fremstilling  af  Feldsteineffekten  findes  på  dansk  hos  Nielsen 


(1980). 

APPENDIKS 


TABEL   I 
INFLATIONSTAKT  OG  OFFENTLIG  BESKÆFTIGELSE  I  PROCENT  AF 
TOTAL  BESKÆFTIGELSE,   10  LANDE,   1979  ELLER  1980  TIL  1986 

Infla-  Offentlig 

tions-  beskæf ti- 

takt gel  se 


Austral ien 

8.7 

26.3 

Canada 

7.3 

19. 6a 

Danmark 

7.9 

29.9 

Frankrig 

9.1 

16.9 

Tyskland 

3.5 

15.7 

Japan 

3.1 

6.6b 

Sverige 

9.0 

32.2 

Schweiz 

3.7 

11.0 

U.  K. 

8.1 

21.9 

U.  S.  A. 

6.1 

16.2 

a1980-1984. 
b1980-1985. 
Kilder:      OECD    (1988b:      38   og   83). 

TABEL   II 
ARBEJDSUDBUD  OG  SKATTEBYRDE,   10  LANDE,   1986 

Erhvervs- 
del  taqel-       Timer  pr*       Timer  Pr-       Skatte- 
sey  arbejder  næse  byrde 


Austral ien 

0.72 

34.6 

24.9 

33. 5b 

Canada 

0.74 

32.3 

23.9 

39.2 

Danmark 

0.83 

33.0 

27.4 

58.0 

Frankrig 

0.66 

38.9 

25.7 

48. 5b 

Tyskland 

0.66 

40.5 

26.7 

44.7 

Japan 

0.72 

40.4 

29.1 

31.3 

Sverige 

0.81 

36.2 

29.3 

61.5 

Schweiz 

0.72 

43.0 

31.0 

35.0 

U.  K. 

0.75 

42.7 

32.0 

41.9 

U.  S.  A. 

0.75 

34.8 

26.1 

31.3 

aCanada,    Schweiz,    Tyskland   og   USA:      betalte   timer. 
Andre    lande:      faktisk   arbejdede    timer.      Danmark: 
industriarbejde.      Andre    lande:      arbejde   udenfor 
landbruget. 

b1985. 

Kilder:      OECD    (1988b:      34    og    64).       ILO    (1987:       669- 

673). 

TABEL  III 
BRUTTOOPSPARING,  VÆKSTRATE  OG  SKATTEBYRDE 
10  LANDE,  1979  ELLER  1980  TIL  1986 

Bruttoop-   Vækst-     Skatte- 
sparing    rate      byrde 


Austral ien 

19.5 

2.7 

32. 5a 

Canada 

20.1 

2.7 

'  38.4 

Danmark 

14.1 

2.2 

54.2 

Frankrig 

20.2 

1.6 

47. 3a 

Tyskland 

21.5 

1.4 

45.1 

Japan 

31.0 

3.8 

29.8 

Sverige 

16.9 

1.7 

59.2 

Schweiz 

28.7 

2.0 

33.9 

U.  K. 

18.4 

1.4 

42.3 

U.  S.  A. 

17.1 

2.4 

31.1 

a1980-1985 


Kilder:      OECD  (1988b:   44,  64  og  70). 

